Վրաստանի հայ գրողների «Վերնատուն» միության գրական քարոզչության և մասսայական միջոցառումների բաժնի ղեկավար Ռոզա Զոհրաբյանի ջանքերով շնորհանդեսի ընթացքում տարեգրքից հատվածներ ընթերցեցին և բանաստեղծություններ արտասանեցին Թբիլիսիի թիվ 104 հանրային դպրոցի աշակերտներ Անի Աղեկյանը, Վիկտորյա Դանիելյանը, Մերի Խլղաթյանը, Լիզա Թորոսյանը, Արամ Մելիքյանը և ուրիշներ: «Արևիկ» մանկական հիմնադրամի անունից վերնատունցիներին իր բեմադրած պարի կատարմամբ շնորհավորեց Աննա Միքայելյանը: